# HandWallet

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| ערך זה זקוק לעריכה, על מנת שיתאים לסגנון המקובל בוויקיפדיה. לצורך זה ייתכנו סיבות אחדות: פגמים טכניים כגון מיעוט קישורים פנימיים, סגנון הטעון שיפור או צורך בהגהה. אם אתם סבורים כי אין בדף בעיה, ניתן לציין זאת בדף השיחה שלו.

HandWallet היא תוכנה ישראלית חינמית (תוכנה חופשית) למעקב אחר הוצאות, הכנסות ותקציב. התוכנה מיועדת למחשבי כף יד וטלפונים חכמים המריצים את אחת ממערכות ההפעלה Windows Mobile , Palm או Symbian. בנוסף קיימת גרסה של התוכנה גם למחשבי פיסי.

הרעיון מאחורי HandWallet הוא לנסות ולסייע לאנשים ולמשפחות לנהל טוב יותר את התנהלותם הכספית. בעזרת התוכנה ניתן לעקוב אחר ההוצאות והכנסות ולבנות תקציב מאוזן בהתאם ליכולת. יחד עם זאת הזנת הנתונים בתוכנה על בסיס יומיומי הינה תנאי לקבלת מסקנות על הרגלי הצריכה. יש לזכור שהזנת נתונים זאת הינה מלאכה קשה, המחייבת את המשתמש להיות מסודר, מאורגן ומודע להתנהגותו הכספית.

HandWallet הושקה לראשונה בסוף שנת 2002, וגרסתה הראשונה הותאמה למחשבי פאלם. עובדה זו היא גם אחת החסרונות בתוכנה, שכן ממשק המשתמש שלה הותאם במקור לסביבה זו. בשנים הבאות הוספו גרסאות ל- Windows Mobile ול- Symbian. רק לאחר שיצאו גרסאות אילו הוצאה לשוק גם מהדורה למחשבי פיסי מבוססי חלונות.

השימוש ב- HandWallet מבוסס על תיעוד של האירועים הכספיים שאנו עוברים. אירוע יכול להיות קניות, טיפול ברכב, תשלום משכנתא או קבלת משכורת. ניתן להזין גם אירועים מחזוריים, לדוגמה אירוע המתרחש כל שבוע או כל חודש. ניתן לשייך אירועים לאנשים שיצרו (או נהנו) מהאירוע. בדרך זו ניתן לא רק לדעת מהם ההוצאות או ההכנסות אלא גם מי אחראי עליהם. אירוע ב- HandWallet יוצר תשלומים (אחד או יותר) שהם בעצם תנועות בחשבון. התוכנה מאפשרת לבצע בדיקת נכונות של התנועות מול תדפיס הבנק או התדפיס שמגיע מחברות כרטיסי האשראי.

במהלך השנים ניסו מפתחי התוכנה למצוא שיטות להקלה על תהליך הזנת הנתונים המייגע. בעזרת שיתוף פעולה של סטודנטים מאוניברסיטת חיפה ומהטכניון נבנתה בשנת 2004 מערכת ניסיונית המתחברת לבנקים בישראל ומביאה את התנועות ישירות מחשבונות הבנק. אולם עקב חוסר שיתוף פעולה מצד חלק מהבנקים וחברות האשראי שירות זה נשאר בגדר שירות ניסיוני, והוא עובד באופן חלקי.

HandWallet מאפשרת לייצא את הנתונים לתוכנות אחרות כגון Microsoft Excel או Microsoft Access. ניתן גם לייבא לתוכנה נתונים ממקורות חיצוניים, למרות שיש לזכור שייבוא נתונים ממערכות מקבילות הוא בדרך כלל תהליך מורכב, שכן הנתונים אינם חופפים.

## [עריכה] חשיבות ויתרונות:

מעקב אחר הוצאות והכנסות בכלל, ובאמצעות תוכנה בפרט, מאפשר לצרכן להיות בשליטה ולדעת בכל רגע נתון מה מצבו הפיננסי. כך ניתן להימנע ממצבים לא נעימים כגון משיכת יתר, או לחילופין מצב בו הכסף נגמר. בנוסף, ניתן להתמקד בהוצאות הבעייתיות ולהחליט על צעדים לצמצומן. התוכנה עשויה לעזור במציאת טעויות בחשבונות הבנק או בחיובים בכרטיסי האשראי.

## [עריכה] קישורים חיצוניים

- שינויים ועדכונים בתוכנה

מקור: http://he.wikipedia.org../../../h/a/n/HandWallet_59f6.html

קטגוריות: ויקיפדיה: ערכים הדורשים עריכה | תוכנה חופשית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש